Folketing
2001-01-16

Fru Ulla Tørnæs talte om et klart moralsk skred i anvendelsen og ved ansættelsen af embedsmænd. Nu er fru Ulla Tørnæs jo så dejlig ung, så måske husker hun ikke tilbage til 1980'ernes første halvdel. Der havde vi en konservativ statsminister. Han ansatte en pressechef. Det er ikke altid, statsministeren og andre ministre har haft sådan en. Det var godt nok ikke en partikammerat, som der så kønt blev sagt, men det var dog en partikammerat til koalitionspartiet Venstre, der fik den stilling. Var der noget galt i det? Vedkommende er medlem af Folketinget for tiden.